Diari Oficial de la Generalitat Valenciana


Sumari del DOGV 2522, del 05-06-1995 (1995/834953)

DECRET 92/1995, de 16 de maig, del Govern Valencià, pel qual es regulen ajudes a titulars d'explotacions agrícoles afectades per adversitats climatològiques.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/92/dof/vci/html**

### Dades del document

Número de DOGV
:   2522

Data del DOGV
:   05-06-1995

Secció del DOGV
:   DISPOSICIONS GENERALS

Número del document
:   1995/834953


Data del document
:   16-05-1995

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 92/1995, de 16 de maig, del Govern Valencià, pel qual es regulen ajudes a titulars d'explotacions agrícoles afectades per adversitats climatològiques.   
Durant els últims anys, determinades zones de l'interior de la província de València s'han vist afectades repetidament per adversitats climatològiques que han incidit de manera molt desfavorable en conreus, com ara vinya, ametlers i fruiters.  
A causa d'aquestes inclemències es van arbitrar ajudes de la Generalitat Valenciana en forma de subvencions als interessos de préstecs, que estan encara pendents d'amortitzar. Les anormals condicions climàtiques d'enguany han agreujat la situa-ció econòmica dels agricultors, de manera que no poden fer front a l'endeutament contret, en haver desaparegut les seues fonts d'ingressos, per la qual cosa cal ajudar els agricultors afectats durant aquest any de 1995.  
Per això, a proposta dels consellers d'Economia i Hisenda, i d'Agricultura, Pesca i Alimentació, i amb la deliberació prèvia del Govern Valencià en la reunió del dia 16 de maig de 1995,  
DECRETE:  
Article primer  
La Conselleria d'Agricultura, Pesca i Alimentació concedirà ajudes econòmiques als titulars d'explotacions agrícoles que hagen estat greument afectades per les adverses condicions climàtiques de 1995 i que complisquen les especificacions que s'indiquen en els articles següents.  
Article segon  
A fi de poder accedir a les ajudes previstes en aquest decret, caldrà que els titulars de les explotacions afectades situades en els termes municipals de les comarques Requena-Utiel, els Serrans i el Racó d'Ademús, siguen agricultors a títol principal o agricultors professionals segons les definicions del Decret 20/1995, de 24 de gener, del Govern Valencià.  
Article tercer  
Les ajudes consistiran en l'import total de les quantitats que han de pagar els agricultors a causa d'amortització de capital o a causa d'interessos, corresponents a venciments durant tot l'any 1995, dels préstecs concedits per les entitats financeres i acollits a les disposicions que s'esmenten i a les normes complementàries d'aquestes:  
- Ordre de 29 de setembre de 1987, de la Conselleria d'Agricultura i Pesca, per la qual s'estableixen ajudes als agricultors les explotacions dels quals van resultar afectades per les tempestes de 1987.  
- Decret 140/1988, de 23 de setembre, del Govern Valencià, pel qual es concedeixen ajudes als agricultors les explotacions dels quals van resultar afectades pel míldiu de la vinya.  
- Decret 39/1993, de 8 de març, del Govern Valencià, pel qual es regulen ajudes als titulars de les explotacions que van resultar afectades per les baixes temperatures de maig i juny de 1992.  
- Decret 133/1994, de 8 de juliol, del Govern Valencià, pel qual es regulen les ajudes als titulars d'explotacions agrícoles afectades per les altes temperatures de juliol de 1994.  
- Ordre de 19 d'agost de 1994, de la Conselleria d'Agricultura, Pesca i Alimentació, per la qual es regulen ajudes financeres a les explotacions agrícoles de conreus llenyosos en secà afectades per la sequera.  
Article quart  
L'import global màxim de les subvencions sumarà 200 milions de pessetes a càrrec de l'aplicació pressupostària 97.63.50.6512.687.77.1 del pressupost vigent de la Generalitat Valenciana. Si la quantia resultant de les ajudes aprovades supera els totals establerts, es procedirà a un prorrateig entre les sol·licituds amb dret a subvenció.  
DISPOSICIONS FINALS  
Primera  
Es faculta els consellers d'Economia i Hisenda, i d'Agricultura, Pesca i Alimentació perquè dicten, en l'àmbit de les seues respectives competències, les disposicions que calguen per al desplegament i l'aplicació d'aquest decret.  
Segona  
Aquest decret vigeix des de l'endemà de la publicació en el Diari Oficial de la Generalitat Valenciana.  
València, 16 de maig de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI